**เทศบาลตำบลหนองไผ่ล้อม อำเภอเมือง จังหวัดนครราชสีมา**

**หมายเหตุประกอบงบการเงิน**

**สำหรับปี สิ้นสุดวันที่ 30 กันยายน 2564**

**หมายเหตุ 1 ข้อมูลทั่วไป**

เทศบาลตำบลหนองไผ่ล้อม มีหน้าที่ความรับผิดชอบหลัก คือ การจัดทำการดูแลบริการสาธารณะและกิจกรรมสาธารณะ เพื่อประโยชน์ของประชาชนในท้องถิ่น ทั้งในด้านการพัฒนาเศรษฐกิจท้องถิ่น ระบบสาธารณูปโภค สาธารณูปการ สังคม วัฒนธรรมสิ่งแวดล้อมและทรัพยากรธรรมชาติของท้องถิ่น เป็นต้น

เทศบาลตำบลหนองไผ่ล้อม ตั้งอยู่ที่ 599 ม.7 ตำบลหนองไผ่ล้อม อำเภอเมือง จังหวัดนครราชสีมา 30000

**กรอบกฎหมายหลักที่เกี่ยวข้องกับการดำเนินงานขององค์กรปกครองส่วนท้องถิ่น** ได้แก่ พระราชบัญญัติเทศบาล พ.ศ.2496 แก้ไขเพิ่มเติมถึง(ฉบับที่ 14) พ.ศ.2562 และพระราชบัญญัติกำหนดแผน และขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 แก้ไขเพิ่มเติมถึง(ฉบับที่2) พ.ศ. 2549

เทศบาลตำบลหนองไผ่ล้อม.ได้ตั้งงบประมาณรายจ่ายประจำปี ในปีงบประมาณ พ.ศ.2564 จำนวน128,036,000.-บาท (ปีงบประมาณ พ.ศ. 2563 จำนวน 126,993,634.- บาท) โดยแยกเป็น งบบุคลากร จำนวน 62,839,095.- บาท งบดำเนินงาน จำนวน 37,239,218 บาท งบลงทุน จำนวน 15,827,160.- บาท งบเงินอุดหนุน จำนวน 1,140,000.- บาท รายจ่ายอื่น จำนวน 20,000.- บาท และงบกลาง จำนวน 10,970,527.- บาท

เทศบาลตำบลหนองไผ่ล้อม มีหน่วยงานภายใต้สังกัดจำนวน 2 แห่ง ประกอบด้วย โรงเรียนโยธินนุกูลและศูนย์พัฒนาเด็กเล็ก เทศบาลตำบลหนองไผ่ล้อม ซึ่งรับผิดชอบบริหารจัดการเงินงบประมาณและเงินนอกงบประมาณ ที่ได้รับการจัดสรรของแต่ละแห่ง หน่วยงานภายใต้สังกัดดังกล่าวไม่เป็นหน่วยงานที่เสนอรายงาน และไม่มีการจัดทำงบการเงินแยกกัน รายการบัญชีของหน่วยงานภายใต้สังกัดทุกแห่งจึงได้นำมาแสดงรวมไว้ในรายงานการเงินฉบับนี้ นอกจากนี้ เทศบาลตำบลหนองไผ่ล้อม ยังมีหน่วยงานภายใต้สังกัด จำนวน 1 แห่ง ประกอบด้วย สถานธนานุบาลเทศบาลตำบลหนองไผ่ล้อม ซึ่งเป็นหน่วยงานที่จัดทำงบการเงินต่างหากจากเทศบาลตำบลหนองไผ่ล้อม ซึ่งได้นำมารวมในรายงานการเงินขององค์กรปกครองส่วนท้องถิ่นฉบับนี้

**หมายเหตุ 2 เกณฑ์การจัดทำรายงานการเงิน**

รายงานการเงินนี้จัดทำขึ้นตามมาตรฐานการบัญชีภาครัฐและนโยบายการบัญชีภาครัฐ ที่กระทรวงการคลังกำหนด และหนังสือกรมบัญชีกลาง ที่ กค 0410.3/ว 731 ลงวันที่ 13 สิงหาคม 2564 เรื่อง แนวทางการจัดทำรายงานการเงินตามมาตรฐานการบัญชีภาครัฐและนโยบายการบัญชีภาครัฐสำหรับองค์กรปกครองส่วนท้องถิ่น แทนประกาศกระทรวงมหาดไทย เรื่อง หลักเกณฑ์และวิธีปฏิบัติการบันทึกบัญชี การจัดทำทะเบียนและรายงานการเงินขององค์กรปกครองส่วนท้องถิ่น ลงวันที่ 20 มีนาคม พ.ศ. 2558 และ ที่แก้ไขเพิ่มเติม

การจัดทำรายงานการเงินสำหรับปี สิ้นสุดวันที่ 30 กันยายน 2564 ขององค์กรปกครองส่วนท้องถิ่น ไม่ได้แสดงข้อมูลของงวดก่อนเปรียบเทียบ เนื่องจากเป็นการจัดทำรายงานการเงินตามมาตรฐานการบัญชีภาครัฐและนโยบายการบัญชีภาครัฐเป็นครั้งแรก

รายงานการเงินนี้ได้รวมข้อมูลบัญชีของหน่วยงานต้นสังกัด และหน่วยงานภายใต้สังกัด ตามหนังสือกรมส่งเสริมการปกครองท้องถิ่นที่ มท 0808.4/ว 2608 ลงวันที่ 28 สิงหาคม 2563 หนังสือกรมส่งเสริมการปกครองท้องถิ่น ที่ มท 0808.4/ว 3020 ลงวันที่ 29 กันยายน 2563 หนังสือกรมส่งเสริมการปกครองท้องถิ่น ที่ มท 0808.4/ว 3956 ลงวันที่ 23 ธันวาคม 2563 และหนังสือกรมส่งเสริมการปกครองท้องถิ่น ที่ มท 0808.4/ว 1109 ลงวันที่ 31 พฤษภาคม 2564 เรื่อง ซักซ้อมแนวทางปฏิบัติในการบันทึกบัญชีขององค์กรปกครองส่วนท้องถิ่น

**หมายเหตุ 3 มาตรฐานการบัญชีภาครัฐและนโยบายการบัญชีภาครัฐที่นำมาถือปฏิบัติ**

ในปีงบประมาณปัจจุบัน เทศบาลตำบลหนองไผ่ล้อม ได้จัดทำรายงานการเงินตามมาตรฐานการบัญชีภาครัฐและนโยบายการบัญชีภาครัฐ แทนประกาศกระทรวงมหาดไทยเรื่อง หลักเกณฑ์และวิธีปฏิบัติการบันทึกบัญชี การจัดทำทะเบียนและรายงานการเงินขององค์กรปกครองส่วนท้องถิ่น โดยใช้ตามมาตรฐานการบัญชีภาครัฐและนโยบายการบัญชีภาครัฐ ดังนี้

- หลักการและนโยบายการบัญชีภาครัฐ ของมาตรฐานการบัญชีภาครัฐและนโยบายการบัญชีภาครัฐ (ฉบับที่ 2) พ.ศ. 2564

- มาตรฐานการบัญชีภาครัฐ ฉบับที่ 3 เรื่อง นโยบายการบัญชี การเปลี่ยนแปลงประมาณการทางบัญชี และข้อผิดพลาด

- มาตรฐานการบัญชีภาครัฐ ฉบับที่ 5 เรื่อง ต้นทุนการกู้ยืม

- มาตรฐานการบัญชีภาครัฐ ฉบับที่ 9 เรื่อง รายได้จากรายการแลกเปลี่ยน

- มาตรฐานการบัญชีภาครัฐ ฉบับที่ 12 เรื่อง สินค้าคงเหลือ

- มาตรฐานการบัญชีภาครัฐ ฉบับที่ 13 เรื่อง สัญญาเช่า

- มาตรฐานการบัญชีภาครัฐ ฉบับที่ 14 เรื่อง เหตุการณ์ภายหลังวันที่ในรายงาน

- มาตรฐานการบัญชีภาครัฐ ฉบับที่ 16 เรื่อง อสังหาริมทรัพย์เพื่อการลงทุน

- มาตรฐานการบัญชีภาครัฐ ฉบับที่ 17 เรื่อง ที่ดิน อาคาร และอุปกรณ์

- มาตรฐานการบัญชีภาครัฐ ฉบับที่ 23 เรื่อง รายได้จากรายการไม่แลกเปลี่ยน

- มาตรฐานการบัญชีภาครัฐ ฉบับที่ 31 เรื่อง สินทรัพย์ไม่มีตัวตน

- นโยบายการบัญชีภาครัฐ เรื่อง เงินลงทุน

**หมายเหตุ 4 การเปลี่ยนแปลงนโยบายการบัญชี**

ในปีงบประมาณปัจจุบัน เทศบาลตำบลหนองไผ่ล้อม ได้จัดทำรายงานการเงินตามมาตรฐานการบัญชีภาครัฐและนโยบายการบัญชีภาครัฐ แทนประกาศกระทรวงมหาดไทย เรื่อง หลักเกณฑ์และวิธีปฏิบัติการบันทึกบัญชี การจัดทำทะเบียนและรายงานการเงินขององค์กรปกครองส่วนท้องถิ่น โดยมีการเปลี่ยนแปลงนโยบาย การบัญชีตามหนังสือกรมส่งเสริมการปกครองท้องถิ่นที่ มท 0808.4/ว 2608 เรื่อง ซักซ้อมแนวทางปฏิบัติ ในการบันทึกบัญชีขององค์กรปกครองส่วนท้องถิ่น ลงวันที่ 28 สิงหาคม 2563 เช่น

- ผังบัญชีที่ใช้ในการบันทึกบัญชี

- วิธีการบันทึกบัญชีเกี่ยวกับที่ดิน อาคาร อุปกรณ์ สินทรัพย์ถาวร และสินทรัพย์ไม่มีตัวตน

- การคำนวณค่าเสื่อมราคาสินทรัพย์

- การคำนวณค่าเผื่อหนี้สงสัยจะสูญ

- สินค้าคงเหลือ และวัสดุคงเหลือ เป็นต้น

ผลกระทบจากการเปลี่ยนแปลงวิธีการจัดทำรายงานการเงินตามมาตรฐานการบัญชีและนโยบายการบัญชีภาครัฐ ทำให้เทศบาลตำบลหนองไผ่ล้อม ต้องปรับปรุงงบการเงิน ซึ่งมีผลกระทบ ดังนี้

**เทศบาลตำบลหนองไผ่ล้อม อำเภอเมือง จังหวัดนครราชสีมา**

**(หน่วย:บาท)**

**ตามที่ ผลกระทบ ตามที่**

**รายงานไว้เดิม จากการถือปฏิบัติ ปรับปรุงใหม่**

**งบแสดงฐานะการเงิน ณ 30 ก.ย. 2563 ณ 1 ต.ค. 2563**

สินทรัพย์

ทรัพย์สินที่เกิดจากเงินกู้ 45,465,486.39 (45,465,486.39) -

ที่ดิน อาคาร และอุปกรณ์ (สุทธิ) 92,075,449.21 92,075,449.21

สินทรัพย์โครงสร้างพื้นฐาน (สุทธิ) 67,192,119.76 67,192,119.76

หนี้สิน

รายจ่ายค้างจ่าย 21,064,587.88 (21,064,587.88) -

ส่วนของทุน

เงินสะสม 175,955,547.38 40,000,375.10 215,955,923.08

ทุนสำรองเงินสะสม 39,764,612.38 3,159,688.18 42,924,300.56

**สถานธนานุบาลเทศบาลตำบลหนองไผ่ล้อม**

**(หน่วย:บาท)**

**ตามที่ ผลกระทบ ตามที่**

**รายงานไว้เดิม จากการถือปฏิบัติ ปรับปรุงใหม่**

**งบแสดงฐานะการเงิน ณ 30 ก.ย. 2563 ณ 1 ต.ค. 2563**

สินทรัพย์ 6,153,794.04 6,153,794.04

หนี้สิน 17,511,444.69 17,511,444.69

ส่วนของทุน 20,160,859.79 20,160,859.79

**โรงเรียน และศูนย์พัฒนาเด็กเล็กเทศบาลตำบลหนองไผ่ล้อม**

**(หน่วย:บาท)**

**ตามที่ ผลกระทบ ตามที่**

**รายงานไว้เดิม จากการถือปฏิบัติ ปรับปรุงใหม่**

**งบแสดงฐานะการเงิน ณ 30 ก.ย. 2563 ณ 1 ต.ค. 2563**

สินทรัพย์ 51,557,660.79 51,557,660.97

หนี้สิน 123,380.50 123,380.50

ส่วนของทุน 7,873,496.26 7,873,496.26

สำหรับสินทรัพย์ที่นำมาแสดงในรายงานการเงินเป็นไปตามเกณฑ์ ดังนี้

1. ที่ดิน

2. สินทรัพย์ถาวรที่ยังไม่หมดอายุ ณ วันที่ 1 ตุลาคม พ.ศ. 2561 และมีมูลค่าตั้งแต่ 10,000 บาท ขึ้นไป

3. ครุภัณฑ์ที่ได้มาตั้งแต่ปีงบประมาณ พ.ศ. 2560 เป็นต้นไป และมีมูลค่าตั้งแต่ 10,000 บาท ขึ้นไป

**หมายเหตุ 5 สรุปนโยบายการบัญชีที่สำคัญ**

ให้องค์กรปกครองส่วนท้องถิ่นเปิดเผยนโยบายการบัญชีที่ใช้กับรายการที่สำคัญขององค์กรปกครอง ส่วนท้องถิ่น เพื่อให้เป็นไปตามข้อกำหนดในมาตรฐานและนโยบายการบัญชีภาครัฐ ประเด็นสำคัญที่ควรกล่าวไว้ ในการเปิดเผยข้อมูลนโยบายการบัญชี คือ เกณฑ์การรับรู้รายการและการวัดมูลค่าในงบการเงิน การเปิดเผยนโยบายการบัญชีที่องค์กรปกครองส่วนท้องถิ่นใช้ปฏิบัติกับรายการที่สำคัญเป็นเรื่องจำเป็น เพราะนโยบาย การบัญชีมีผลกระทบโดยตรงต่อการรับรู้องค์ประกอบต่าง ๆ ของงบการเงิน และการแสดงมูลค่าของสินทรัพย์และหนี้สินขององค์กรปกครองส่วนท้องถิ่นในงบการเงิน แม้ว่านโยบายการบัญชีส่วนใหญ่ในภาครัฐ ถูกกำหนดให้องค์กรปกครองส่วนท้องถิ่นปฏิบัติเป็นแบบเดียวกัน โดยไม่ได้ให้ทางเลือกแก่องค์กรปกครองส่วนท้องถิ่นในการเลือกใช้นโยบายการบัญชีตามดุลยพินิจของผู้บริหารขององค์กรปกครองส่วนท้องถิ่น ดังนั้น ในกรณีที่มาตรฐานการบัญชีภาครัฐให้ทางเลือก สำหรับการเลือกใช้นโยบายการบัญชีที่แตกต่างกันได้ การเปิดเผยนโยบายการบัญชีที่องค์กรปกครองส่วนท้องถิ่นเลือกใช้จึงยิ่งมีความสำคัญมาก

**5.1 เงินสดและรายการเทียบเท่าเงินสด**

เงินสดและรายการเทียบเท่าเงินสด ประกอบด้วย เงินสดในมือ เช็ค ดราฟต์ ธนาณัติ เงินฝากธนาคารประเภทออมทรัพย์/เผื่อเรียก โดยองค์กรปกครองส่วนท้องถิ่นจะรับรู้ในราคาตามมูลค่าที่ตราไว้

**5.2 ลูกหนี้เงินหมุนเวียนและรายได้ค้างรับ**

ลูกหนี้เงินหมุนเวียน หมายถึง เงินให้กู้ยืม-เงินทุนโครงการเศรษฐกิจชุมชนที่ครบกำหนดชำระคืนภายใน 1 ปี เป็นเงินที่หน่วยงานให้กลุ่มอาชีพบุคคลภายนอกกู้ยืม โดยมีสัญญาการกู้ยืมเป็นหลักฐานไม่มีการคิดดอกเบี้ย แสดงรายการตามมูลค่าสุทธิตามบัญชี

รายได้ค้างรับ หมายถึง จำนวนเงินที่หน่วยงานภาครัฐหรือบุคคลภายนอกค้างชำระค่าบริการ ทั้งที่ถึงกำหนดชำระแล้วหรือยังไม่ถึงกำหนดชำระ แต่ได้เกิดขี้นแล้ว ซึ่งเกิดจากการปรับปรุงรายการ ณ วันสิ้นปีงบประมาณ

ลูกหนี้ค่าภาษี หมายถึง จำนวนเงินที่หน่วยงานมีสิทธิได้รับชำระจากผู้ที่มีหน้าที่ที่ต้องเสียภาษีประจำปี หน่วยงานจะรับรู้ลูกหนี้ค่าภาษีตามมูลค่าสุทธิที่จะได้รับโดยมีการประมาณค่าเผื่อหนี้สงสัยจะสูญสำหรับลูกหนี้ส่วนที่คาดว่าจะไม่สามารถเรียกเก็บได้

**5.3 ลูกหนี้ระยะสั้นอื่น**

ลูกหนี้ระยะสั้นอื่น หมายถึง จำนวนเงินที่บุคคลภายนอกเป็นหนี้องค์กรปกครองส่วนท้องถิ่น เนื่องจากทำความเสียหายให้กับทรัพย์สินของทางราชการ

**5.4 เงินลงทุนระยะสั้น**

เงินลงทุนระยะสั้น หมายถึง เงินลงทุนที่หน่วยงานตั้งใจจะถือไว้ไม่เกิน 1 ปี หรือมีกำหนดจ่ายคืนไม่เกิน 1 ปี นับตั้งแต่วันสิ้นสุดรอบระยะเวลาการรายงาน

**5.5 วัสดุคงเหลือ**

วัสดุคงเหลือ หมายถึง สินทรัพย์ที่หน่วยงานมีไว้เพื่อใช้ในการดำเนินงานตามปกติ โดยทั่วไปมีมูลค่าไม่สูงและไม่มีลักษณะคงทนถาวร หน่วยงานวัดมูลค่าวัสดุคงเหลือในราคาทุนตามวิธีเข้าก่อนออกก่อน

**5.6 ที่ดิน อาคาร และอุปกรณ์**

ที่ดิน แสดงมูลค่าด้วยราคาทุน

อาคาร และอุปกรณ์ แสดงมูลค่าตามราคาทุนหักค่าเสื่อมราคาสะสม สำหรับรายการอุปกรณ์ รับรู้เป็นสินทรัพย์เฉพาะรายการที่มีมูลค่าขั้นต่ำต่อหน่วยหรือต่อชุดตั้งแต่ 10,000 บาทขึ้นไป

ราคาทุนรวมต้นทุนทางตรงที่เกี่ยวข้องกับการจัดหาสินทรัพย์เพื่อให้สินทรัพย์นั้นอยู่ในสภาพ และสถานที่ที่พร้อมใช้งานได้ตามประสงค์ของฝ่ายบริหาร ราคาทุนของสินทรัพย์ที่ก่อสร้างขึ้นเอง ประกอบด้วยต้นทุน ค่าวัสดุ ค่าแรงงานทางตรง และต้นทุนทางตรงอื่น ๆ ที่เกี่ยวข้องกับการจัดหาสินทรัพย์

ต้นทุนที่เกิดขึ้นในภายหลังต้นทุนในการเปลี่ยนแปลงส่วนประกอบจะรับรู้เป็นส่วนหนึ่งของมูลค่า ตามบัญชีของรายการที่ดิน อาคาร และอุปกรณ์ เมื่อมีความเป็นไปได้ค่อนข้างแน่ที่หน่วยงานจะได้รับประโยชน์เชิงเศรษฐกิจในอนาคตหรือศักยภาพในการให้บริการเพิ่มขึ้นจากรายการนั้น และสามารถวัดมูลค่าต้นทุนของรายการนั้นได้อย่างน่าเชื่อถือ และตัดมูลค่าของชิ้นส่วนที่ถูกเปลี่ยนแทนออกจากบัญชีด้วยมูลค่าตามบัญชี ส่วนต้นทุนที่เกิดขึ้นในการซ่อมบำรุงที่ดิน อาคาร และอุปกรณ์ที่เกิดขึ้นเป็นประจำจะรับรู้เป็นค่าใช้จ่ายใน รอบระยะเวลาบัญชีที่เกิดขึ้น

ค่าเสื่อมราคาบันทึกเป็นค่าใช้จ่ายในงบแสดงผลการดำเนินงานทางการเงิน คำนวณโดยวิธีเส้นตรงตามอายุการใช้ประโยชน์โดยประมาณ (ดูตารางการกำหนดอายุ การใช้งาน และอัตราค่าเสื่อมราคาสินทรัพย์ถาวรตามหนังสือกรมบัญชีกลาง ที่ กค 0410.3/ว567 ลงวันที่ 21 ธันวาคม 2561 เรื่อง คู่มือการจัดทำรายงานสำรวจสินทรัพย์ขององค์กรปกครองส่วนท้องถิ่น เพื่อจัดทำบัญชีและรายงานการเงินตามมาตรฐานการบัญชีภาครัฐและนโยบายการบัญชีภาครัฐ) ดังนี้

อาคารถาวร 30 ปี

อาคารชั่วคราว/โรงเรือน 10 ปี

สิ่งก่อสร้าง

-ใช้คอนกรีตเสริมเหล็กหรือโครงเหล็กเป็นส่วนประกอบหลัก 20 ปี

-ใช้ไม้หรือวัสดุอื่นๆ เป็นส่วนประกอบหลัก 10 ปี

ครุภัณฑ์สำนักงาน 5 ปี

ครุภัณฑ์ยานพาหนะและขนส่ง 10 ปี

ครุภัณฑ์ไฟฟ้าและวิทยุ 5 ปี

ยกเว้น เครื่องกำเนิดไฟฟ้า 15 ปี

ครุภัณฑ์โฆษณาและเผยแพร่ 5 ปี

ครุภัณฑ์การเกษตร

-เครื่องมือและอุปกรณ์ 2 ปี

-เครื่องจักรกล 3 ปี

ครุภัณฑ์โรงงาน

-เครื่องมือและอุปกรณ์ 2 ปี

-เครื่องจักรกล 3 ปี

ครุภัณฑ์ก่อสร้าง

-เครื่องมือและอุปกรณ์ 2 ปี

-เครื่องจักรกล 3 ปี

ครุภัณฑ์สำรวจ 5 ปี

ครุภัณฑ์การแพทย์และวิทยาศาสตร์ 5 ปี

ครุภัณฑ์คอมพิวเตอร์ 3 ปี

ครุภัณฑ์การศึกษา 3 ปี

ครุภัณฑ์งานบ้านงานครัว 3 ปี

ครุภัณฑ์กีฬา/กายภาพ 3 ปี

ครุภัณฑ์ดนตรี/นาฎศิลป์ 3 ปี

ครุภัณฑ์อาวุธ 5 ปี

ครุภัณฑ์สนาม 3 ปี

ครุภัณฑ์อื่น 2 ปี

สินทรัพย์ไม่มีตัวตน 5 ปี

ไม่มีการคิดค่าเสื่อมราคาสำหรับที่ดิน และสินทรัพย์ระหว่างก่อสร้าง

กรณีที่มีการปรับปรุงสินทรัพย์ให้มีการใช้งานได้ดีขึ้น การคิดอายุการใช้งานให้นับส่วนที่เหลือจากการกำหนดอายุการใช้งานครั้งแรก

**5.7 สินทรัพย์โครงสร้างพื้นฐาน**

สินทรัพย์โครงสร้างพื้นฐาน คือ สินทรัพย์ที่แสดงลักษณะทั้งหมดหรือบางส่วน ดังต่อไปนี้

-เป็นส่วนหนึ่งของระบบเครือข่าย

-มีลักษณะเฉพาะและไม่สามารถนำไปใช้ประโยชน์ทางอื่นได้

-เคลื่อนที่ไม่ได้ และ

-มีข้อจำกัดในการจำหน่าย

หน่วยงานแสดงรายการสินทรัพย์โครงสร้างพื้นฐานแสดงมูลค่าตามราคาทุนหักค่าเสื่อมราคาสะสม

ค่าเสื่อราคาบันทึกค่าใช้จ่ายในงบแสดงผลการดำเนินงานทางการเงิน คำนวณโดยวิธีเส้นตรงตามอายุการใช้ประโยชน์โดยประมาณ

(ดูตารางการกำหนดอายุการใช้งานและอัตราค่าเสื่อมราคาสินทรัพย์ถาวรตามหนังสือกรมบัญชีกลาง ที่ กค 0410.3/ว 567 ลงวันที่ 21 ธันวาคม 2561 เรื่อง คู่มือการจัดทำรายงานสำรวจสินทรัพย์ขององค์กรปกครองส่วนท้องถิ่นเพื่อการจัดทำบัญชีและรายงานการเงินตามมาตรฐานการบัญชีภาครัฐและนโยบายการบัญชีภาครัฐ) ดังนี้

ถนนพื้นคอนกรีต 15 ปี

ถนนพื้นลาดยาง 5 ปี

สะพานคอนกรีตเสริมเหล็ก 30 ปี

เขื่อนดิน 20 ปี

เขื่อนปูน 50 ปี

อ่างเก็บน้ำ 30 ปี

สินทรัพย์โครงสร้างพื้นฐานอื่น 10 ปี

กรณีที่มีการปรับปรุงสินทรัพย์ให้มีการใช้งานได้ดีขึ้น การคิดอายุการใช้งานให้นับส่วนที่เหลือจากการกำหนดอายุการใช้งานครั้งแรก

**5.8 เจ้าหนี้**

เจ้าหนี้ หมายถึง เจ้าหนี้อื่น-หน่วยงานภาครัฐ ที่ได้มีการจัดทำฎีกาไว้ในงวดบัญชีปัจจุบันแล้ว แต่ไม่ได้ทำการเบิกจ่ายเงินให้แก่เจ้าหนี้ในรอบระยะเวลาบัญชีปัจจุบัน

**5.9 ค่าใช้จ่ายค้างจ่าย**

ค่าใช้จ่ายค้างจ่าย หมายถึง ค่าใช้จ่ายที่เป็นรายจ่ายประจำเดือนกันยายน 2564 ที่ได้รับสินค้าและบริการในรอบัญชีปัจจุบันแล้ว แต่ยังไม่ได้จ่ายเงินให้แก่เจ้าหนี้ รวมถึง ภาษีหัก ณ ที่จ่าย ที่ยังไม่ได้จ่ายให้กับสรรพากรรวมถึงค่าสาธารณูปโภคต่างๆ ที่ยังไม่ได้จ่าย

**5.10 รายได้รับล่วงหน้า**

รายได้รับล่วงหน้า หมายถึง รายได้ที่องค์กรปกครองส่วนท้องถิ่นรับตัวเงินมาแล้ว ณ วันสิ้นงวดบัญชี แต่องค์กรปกครองส่วนท้องถิ่น ยังไม่ได้ให้บริการหรือให้บริการยังไม่ครบตามจำนวนเงินที่ได้รับ

**5.11 รายได้แผ่นดินรอนำส่งคลัง**

รายได้แผ่นดินรอนำส่งคลัง หมายถึง บัญชีที่ใช้บันทึกปรับปรุงรายการ ซึ่งเกิดจากเงินเหลือจ่ายขององค์กรปกครองส่วนท้องถิ่นที่ได้รับจากรัฐบาล แต่ยังไม่ได้นำส่งคลัง

**5.12 เงินรับฝากและเงินประกันระยะสั้น**

เงินรับฝากและเงินประกันสัญญาระยะสั้น หมายถึง เงินนอกงบประมาณที่หน่วยงาน ต้องดำเนินการตามวัตถุประสงค์หรือต้องจ่ายคืนให้แก่ผู้มีสิทธิรับเงินตามเวลาที่กำหนด หรือประกันความเสียหายและชำรุดบกพร่องที่จะต้องชำระคืนภายในระยะเวลา 1 ปี

**5.13 เงินรับฝากและเงินประกันระยะยาว**

เงินรับฝากและเงินประกันระยะยาว หมายถึง เงินรับฝากและเงินประกันสัญญา ที่มีระยะเวลาเกิน 1 ปี เช่นเงินประกันสัญญาที่ครบกำหนดจ่ายคืนหลังปีงบประมาณ พ.ศ. 2565

**5.14 รายได้จัดเก็บเอง**

รายได้จัดเก็บเอง หมายถึง รายได้ที่เทศบาลตำบลหนองไผ่ล้อมจัดเก็บเอง จากรายได้ภาษีอากร เช่น ภาษีที่ดินและสิ่งปลูกสร้าง ภาษีป้าย รายได้จากค่าธรรมเนียมค่าปรับและใบอนุญาต รายได้จากทรัพย์สิน เป็นต้น

**5.15 รายได้ที่รัฐบาลเก็บแล้วจัดสรรให้**

รายได้ที่รัฐบาลเก็บแล้วจัดสรรให้ หมายถึง ภาษีรัฐจัดสรรให้ เช่น ภาษีรถยนต์ ภาษีมูลค่าเพิ่มตามพ.ร.บ..กำหนดแผนฯ ภาษีมูลค่าเพิ่มตาม พ.ร.บ. จัดสรรรายได้ฯ ภาษีธุรกิจเฉพาะ ภาษีสรรพสามิต ค่าภาคหลวงแร่ ค่าภาคหลวงปิโตรเลียม ค่าธรรมเนียมจดทะเบียนสิทธิและนิติกรรมตามประมวลกฎหมายที่ดิน เป็นต้น

**5.16 รายได้ที่รัฐบาลอุดหนุนให้**

รายได้ที่รัฐบาลอุดหนุนให้ หมายถึง เงินอุดหนุนที่รัฐให้ เช่น รายได้เงินอุดหนุนทั่วไปตามอำนาจหน้าที่และภารกิจถ่ายโอน รายได้เงินอุดหนุนทั่วไปที่รัฐกำหนดวัตถุประสงค์ รายได้เงินอุดหนุนเฉพาะกิจหรือหน่วยงานอื่นอุดหนุนให้ เช่นรายได้เงินอุดหนุนจากหน่วยงานอื่น เป็นต้น

**5.17 รายได้ของกิจการเฉพาะการและหน่วยงานภายใต้สังกัด**

รายได้ของกิจการเฉพาะการและหน่วยงานภายใต้สังกัด หมายถึง รายได้ของโรงเรียนและศูนย์พัฒนาเด็กเล็ก เช่น รายได้เงินช่วยเหลือจากงบทั่วไป รายได้ดอกเบี้ยเงินฝากที่สถาบันการเงิน เป็นต้น

**5.18 ค่าใช้จ่ายด้านบุคลากร**

ค่าใช้จ่ายด้านบุคลากร หมายถึง ค่าใช้จ่ายทั้งหมดที่เกี่ยวกับบุคลากรและการจ้างงาน เช่น เงินเดือน ค่าจ้าง ค่าใช้จ่ายสวัสดิการ เป็นต้น หน่วยงานจะรับรู้ค่าใช้จ่ายด้านบุคลากรเมื่อค่าใช้จ่ายนั้นเกิดขึ้น

**5.19 ค่าใช้จ่ายในการดำเนินงาน**

ค่าใช้จ่ายในการดำเนินงาน หมายถึง ค่าใช้จ่ายที่จ่ายไปเพื่อการดำเนินงานของหน่วยงาน เช่น ค่าตอบแทน ค่าใช้สอย ค่าวัสดุ ค่าสาธารณูปโภค ค่าใช้จ่ายที่เกี่ยวข้องกับสินค้าที่ขายไม่ว่าจะเป็นการซื้อหรือผลิตเอง เป็นต้น รายการเหล่านี้จะรับรู้เป็นค่าใช้จ่ายเมื่อค่าใช้จ่ายนั้นเกิดขึ้น

**5.20 ค่าใช้จ่ายเงินอุดหนุน**

ค่าใช้จ่ายเงินอุดหนุนเป็นค่าใช้จ่ายที่รัฐจ่ายเป็นเงินอุดหนุน หรือจ่ายเป็นเงินช่วยเหลือให้แก่องค์กรหรือบุคคลอื่น โดยไม่ได้รับผลตอบแทนทางการเงินหรือไม่ได้รับสินค้าและบริการใดเป็นการแลกเปลี่ยนโดยตรง ค่าใช้จ่ายเงินอุดหนุนนี้อาจจ่ายตามกฎหมายตามนโยบายของรัฐบาลหรือเพื่อวัตถุประสงค์ในการให้ความช่วยเหลือแก่ผู้รับ เช่น ค่าใช้จ่ายเงินช่วยเหลือเกษตรกร ค่าใช้จ่ายเงินช่วยเหลือ ผู้ประสบภัยพิบัติ เป็นต้น โดยทั่วไปหน่วยงานจะรับรู้ค่าใช้จ่ายเงินอุดหนุนเมื่อเป็นไปตามเกณฑ์การรับรู้ค่าใช้จ่าย

**5.21 ค่าใช้จ่ายอื่น**

ค่าใช้จ่ายอื่น คือ ค่าใช้จ่ายประเภทอื่น ๆ นอกเหนือจากที่กล่าวข้างต้น หน่วยงานจะรับรู้ค่าใช้จ่ายอื่นเมื่อเกิดค่าใช้จ่ายนั้น